laion/Wikipedia-Exotic huggingface dataset:
וילהלם פון אגלופשטיין

וילהלם פון אגלופשטיין (בגרמנית: Wilhelm Freiherr von und zu Egloffstein; 30 באוקטובר 1853 – 15 בספטמבר 1925), גנרל גרמני שפיקד על כוחות במלחמת העולם הראשונה. פון אגלופשטיין נולד ב-30 באוקטובר 1853, בויימאר שהשתייכה לדוכסות הגדולה של סקסוניה-ויימאר-אייזנך, למשפחת האצולה אגלופשטיין (גר'). בשנת 1870 התגייס לצבא הפרוסי, ולחם בשורותיו במלחמת צרפת–פרוסיה. בהמשך מילא פון אגלופשטיין תפקידי פיקוד ומטה, בשנת 1901 הועלה לדרגת אוברסט, ומונה למפקד רגימנט הגרנדירים של המשמר ה-3 (אליזבת לודוויקה, נסיכת בוואריה). בשנת 1902 הועלה לדרגת גנרל מיור, ומונה למפקד חטיבת המשמר ה-3. בשנת 1906 הועלה לדרגת גנרל לוטננט, ובשנת 1908 מונה למפקד הדיוויזיה ה-20. בשנת 1910 מונה למושל העיר שטרסבורג, והועלה לדרגת גנרל חיל הרגלים. עם פרוץ מלחמת העולם הראשונה מונה פון אגלופשטיין למפקד קורפוס המילואים ה-8 שהיה חלק מהארמייה הרביעית ולחם בחזית המערבית, ונטל חלק במערכה על הגבולות. בינואר 1915 הועבר פון אגלופשטיין לעתודת המילואים, ובשנת 1917 מונה לממלא מקום מפקד הקורפוס ה-6. לאחר המלחמה פרש פון אגלופשטיין לביתו, וב-15 בספטמבר 1925 מת בביתו שבוויימאר. הקיסרות הגרמנית במלחמת העולם הראשונה מדיה וקבצים בנושא וילהלם פון אגלופשטיין בוויקישיתוף וילהלם פון אגלופשטיין
ציטוביאן

ציטוביאן (בליטאית: Tytuvėnai, טִיטוּבֶנְאַי. בניב מקומי (דיאלקט זאמוטי): טִיטוֹבֶנַה) היא עיירה במחוז משנה קלם שבמחוז שאולאי במרכז-צפון ליטא. העיירה שוכנת על גדות נהר הדוביסה. בציטוביאן התקיימה קהילה יהודית ותיקה, עד מלחמת העולם הראשונה גרו בה עשרות משפחות יהודיות שרובן התפרנסו מחקלאות. ב-1915 גורשו יהודי העיירה אך הורשו לשוב אליה עוד באותה שנה. בין מלחמות העולם היגרו רבים מתושבי העיירה, רובם לדרום אפריקה ולארצות הברית ובודדים לארץ ישראל. עם פרוץ מלחמת העולם השנייה היוו יהודי העיירה 17% מאוכלוסייתה, כ-50 משפחות. חשיבותה העיקרית של העיירה הייתה בימי חופשת הקיץ, היא הייתה מוקד משיכה לנופשים בשל היערות הסובבים אותה. בעיירה היו מוסדות חינוך ודת יהודיים אך לא היה בה בית קברות ויהודי העיירה היו משתמשים בבית העלמין של שידלובה לקבורת מתיהם. אליעזר דגן ניהל את ענייני הקהילה היהודית בעיר ויסד בה ב-1922 את הבנק העממי היהודי. בין רבני העיירה ובניה התפרסמו: הרב צבי יעקב אופנהיים (כיהן בעיירה 1881–1882); הרב אברהם אהרן בורשטין (לפני כהונתו בריטובה); הרב שלמה יעקב שיין, מחבר "אבני שיש"; הרב אליעזר יעקב לוין; הרב אליהו בר' זרחי; הרב יוסף זיו; הרב יעקב קמנצקי (עד שהיגר לטורונטו); הרב ישראל יהושע סגל; הרב שלמה אפרים קרביצקי והרב אברהם עזריאל מדין. שני האחרונים נספו בשואה. נולדו בציטוביאן: זרח ברנט, הרב משה שמעון זיוויץ והרב נתן קמנצקי. דב ליפץ (מרכז המערכת), נתן גורן [ואחרים] (מערכת), ציטוביאן (טיטובאנאי), מחוז ראסיין בתוך: יהדות ליטא: כרך ג, ספר ב: "ישובים", תל אביב: עם הספר, תשכ"ז, עמ' 342 טורים 1–2. (ספר יזכור לקהילת ליטא, בספריית העיר ניו יורק, תמונה 1622) שם, על חיסול היישוב היהודי בציטוביאן: כרך ד עמ' 341. (ספר יזכור לקהילת ליטא, בספריית העיר ניו יורק, תמונה 2051) מדיה וקבצים בנושא ציטוביאן בוויקישיתוף היסטוריה של ציטוביאן, באתר סמוגיטיה (בליטאית)
דוד ושאול (שיר)

"דוד ושאול" הוא שיר מאלבומו השלישי של אהוד בנאי "השלישי", אשר יצא בשנת 1992. השיר, שהולחן ונכתב על ידי בנאי, מתאר את מערכת היחסים של הדמויות המקראיות דוד ושאול, מנקודת מבטו של בנאי, אשר שואב השראה מתיאור יחסיהם של השניים בספר שמואל א', פרק י"ח. מהשיר עולה אהבתו של שאול לדוד, אשר קשורה לנגינתו של דוד שמרגיעה את שאול, אך באותו הזמן נוכחותו מפריעה לו. בנאי מתאר בשירו את הפרדוקס הקיומי בו נתון שאול: ככל שהוא משתגע מקנאתו בדוד כך הוא הולך ונזקק לו ולנגינתו המרפאת. בסרט "חייב לזוז", מספר בנאי שהשיר נכתב על הקשר בינו לבין יוסי אלפנט. סרטון השיר "דוד ושאול" באתר יוטיוב מילות השיר "דוד ושאול" באתר שירונט על השיר, באתר מומה
Æ

אֱש (אות גדולה: Æ, אות קטנה:æ. שם האות נכתב æsc או ash) היא ליגטורה של האותיות a ו-e אשר שימשה כאות באנגלית עתיקה ובלטינית ומשמשת כיום כאות בנורווגית, איסלנדית, דנית ופארואזית. מקור שם האות הוא משם של הרונה האנגלו-סקסית ᚫ, ששמה הוא æsc, שמשמעותו "עץ המילה". בהגייה אנגלית בימינו יותר מקובל לקרוא לאות ash. האות הייתה בשימוש גם בשוודית עתיקה, עד שהוחלפה באות ä. באנגלית עתיקה, האות ייצגה את התנועה בין a ו-e, אשר ידוע בתור תנועה קדמית, כמעט-פתוחה, בלתי-מעוגלת, אך השימוש בה הופסק בעקבות מעתק הגאים. כיום האות מייצגת תנועה זו ב-IPA. באיסלנדית ובלטינית, האות מייצגת את הדיפתונג /ai/, ובחלק המערבי של דנמרק (ראו איור), משתמשים באות לציון יידוע. קיימת גם גרסה קירילית של האות, אשר קיימת באוסטית. Œ מדיה וקבצים בנושא Æ בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
אפרים מזרחי

אפרים מזרחי (1897 – 8 באוגוסט 1961) היה ראש המועצה המקומית של עפולה. אפרים מזרחי נולד בטבריה בשנת 1897 כבן למשפחה מעולי כורדיסטן שהתיישבה בעיר. בצעירותו שירת במשטרת המנדט בטבריה. לאחר מכן עבר לעפולה ועבד בה כסוכן של חברת זינגר למכונות תפירה. בה בעת היה גם מורה לשפה הערבית. אפרים מזרחי פנה לפעילות ציבורית. שנים אחדות היה חבר מועצת העיר ושימש כסגן ראש המועצה המקומית בעפולה. מחודש אוגוסט 1932 ועד לחודש מרץ 1933 כיהן כראש המועצה המקומית של עפולה. בתקופת כהונתו פעל אפרים מזרחי רבות לקליטתם של עולי בוכרה שהגיעו לעפולה בגל עלייה שהחל בשנת 1931 והקימו בה את שכונת הבוכרים. השכונה הוקמה כאשר ציון פנחסוב מתושבי ירושלים קנה בעפולה שטח נרחב בצידה המזרחי של העיר, כיום רחוב קהילת ציון, וחילק לכל משפחה מעולי בוכרה חלקת קרקע לבנות עליה את ביתה ובמרכז השכונה הוא הקים בית כנסת. אפרים מזרחי היה מקובל על עולי בוכרה שנתנו בו אמון והוא מצידו פעל למען רווחתם. בשנת 1932 הגיע אפרים מזרחי לתל אביב לפגישה עם ראש העיר מאיר דיזנגוף וביקש ממנו לסייע בבניין העיר עפולה. אפרים מזרחי היה פעיל גם בקונגרסים העולמיים של יוצאי ספרד. היה פעיל בארגון ההגנה ולאחר הקמת מדינת ישראל שימש מתורגמן בממשל הצבאי בנצרת. אפרים מזרחי נפטר ב-8 באוגוסט 1961 ונקבר בבית הקברות היהודי העתיק בטבריה. בעפולה נקרא רחוב על שמו. עיר יזרעאל – עפולה בת כ"ה. הוצאת המועצה המקומית עפולה, 1950. שבתאי גל-און, עפולה לגבורות – 80 שנה לעיר יזרעאל, בהוצאת עיריית עפולה, 2005. אפרים מזרחי באתר עיריית עפולה. עזב את הציונים הכלליים והצטרף לתנועת החרות, חרות, 15 במאי 1955 נשיא עפולה מדפק על שערי נשיא ת"א, דבר, 16 בדצמבר 1932 אפרים מזרחי, באתר BillionGraves
יחסי ארגנטינה–קטר

יחסי ארגנטינה–קטר הם היחסים הדיפלומטיים הרשמיים שבין הרפובליקה הארגנטינאית למדינת קטר. לארגנטינה וקטר היסטוריה רבת שנים של יחסים כלכליים פוריים וענפים. ארגנטינה מחפשת תמיכה קטרית כדי להקים מסוף גז טבעי חדש. הסחר בין קטר לארגנטינה גדל ב-150% בין 2012 ל-2013 מ-1.46 מיליארד ריאל קטרי (400 מיליון דולר אמריקאי), הסחר גדל ל-3.64 מיליארד ריאל קטרי (מיליארד דולר אמריקאי). ייצוא בולט מארגנטינה לקטר הוא מוצרי מזון ומשקאות. הייצוא הבולט ביותר של קטר לארגנטינה הוא הגז הטבעי והנפט. לקטר ולארגנטינה אינטרסים משותפים. ארגנטינה הכירה במדינת פלסטין בחסות קטר ומקבלת לשטחה פליטים סורים ופלסטינים אשר הגיעו לארגנטינה מסיבות הומניטריות שונות. נשיא ארגנטינה מאוריסיו מאקרי ואמיר קטר תמים בן חמד אאל ת'אני מיודדים. נשיא ארגנטינה ציין במהלך פגישתו עם תמים בן חמד אאל ת'אני בשנת 2013 על תמיכתו בפתרון שתי מדינות לשני עמים. אמיר קטר הצהיר כי הוא מעוניין לפתח את היחסים עם ארגנטינה ליותר ממה שהם עכשיו. נשיא ארגנטינה נעתר לבקשה והם החלו לחשוב על דרכים שבהן ניתן לפתח את היחסים הדיפלומטיים שבין השתיים. מדיה וקבצים בנושא יחסי ארגנטינה–קטר בוויקישיתוף Argentina discusses new ties with Qatar Qatar to open an embassy in Buenos Aires, says envoy Qatar, Argentina Discuss Bilateral Relations Argentine Ambassador Lauds Qatar- Argentina Relations Qatar, Argentina sign MoUs
ההרים הגבוהים בעולם

ממדידות שנערכו למיפוי ההרים הגבוהים בעולם יוצא כי ישנם לפחות 109 הרים עם קו גובה מעל 7,200 מטרים (23,622 רגל) מעל פני הים. כולם הרים הממוקמים בדרום ומרכז אסיה. הפסגות הכלולות הן כאלו היכולות להיחשב על פי פרמטרים אובייקטיביים כהר עצמאי (בניגוד לפסגות משנה). ישנם הרים יותר גבוהים אבל הם מתחילים מקרקעית הים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 1. The summit of Mount Everest, the highest point on Earth 2. K2, the highest summit of the Karakoram 3. Kangchenjunga, the second-highest mountain of the Himalaya 4. Lhotse, the third-highest mountain of the Himalaya 5. Makalu in the Himalaya 6. Cho Oyu in the Himalaya 7. Dhaulagiri in the Himalaya 8. Manaslu in the Himalaya 9. Nanga Parbat in the Himalaya 10. Annapurna I in the Himalaya 11. Gasherbrum I, the second-highest mountain of the Karakoram 12. Broad Peak, the third-highest mountain of the Karakoram 13. Gasherbrum II in the Karakoram 14. Shishapangma in the Himalaya For Nepal, the heights indicated on the Nepal Topographic Maps are followed. The prominence data were extracted from a combination of maps and computer aided analysis of NASA's 3" SRTM data. Coordinates were established by comparing topographical maps with satellite images and SRTM-derived terrain maps. Here defined as the first higher mountain beyond the key saddle with at least 500 m prominence itself. The number of ascents and failed attempts up to 2004 is extracted from the Club Himalayan index. Given the large differences between multiple "final" measurements of אוורסט, the traditional 8,848 m is listed. Everest IS parent to K2 by the definition of topographic prominence. The highest (Eastern) summit of Saser Kangri II was climbed on August 24th, 2011 / p / steve-swenson-status. According to the 1996 Himalayan Journal (pp.29–36), the highest point of the Kabru massif (the North summit) was climbed by an Indian Army team in May 1994 The height is unknown, but over 7,200 meters on both Chinese and Russian maps of the area. The name and information about this summit was extracted from the May 2003 edition of Japanese Alpine News.
אוריאנה סבטיני

אוריאנה סבטיני (בספרדית: Oriana Sabatini; נולדה ב-19 באפריל 1996 בבואנוס איירס) היא שחקנית וזמרת ארגנטינאית. היא ידועה בשל תפקידה בסדרה "אליאדוס" שהפיקה כריס מורנה. סבטיני היא בתם של אוסוולדו סבטיני ושל השחקנית קתרין פלופ. דודתה היא טניסאית העבר גבריאלה סבטיני. היא החלה את הקריירה מגיל צעיר ולמדה שירה ומשחק בתיאטרון ושנה באקדמיה לקולנוע בניו יורק. סבטיני החלה את הקריירה שלה בשנת 2011, כששיחקה בסדרה "porque yo te amo" (כי אני אוהב אותך) בתפקיד רוסיו. בשנת 2012 החלה להצטלם לסדרה "אליאדוס" בהפקת כריס מורנה ושיחקה את אסול. העונה הראשונה עלתה ב-2013. ב-2014 השתתפה בתוכנית אירוח יחד עם חבריה לסדרה ג'ני מרטינס ומריאל פרוקסי. באותה שנה עלתה העונה השנייה של הסדרה. בסיומה עלה המחזמר על פי הסדרה בגראן רקס. באותה שנה השתתפה בתוכנית של "הפנים שלך נשמעות לי[דרושה הבהרה]". בשנת 2016 שיחקה בסדרה "מי זה מי" בתפקיד כריסטי. בשנת 2018 גילמה את אלינה במותחן הפשע "הנערה הנעדרת" בכיכובה של לואיסנה לופילטו. במהלך צילומי הסדרה "אליאדוס" היא הייתה בזוגיות עם השחקן חוליאן סרנו המגלם את פרנקו. בשנת 2018 נכנסה סבטיני לזוגיות עם הכדורגלן הארגנטינאי וקשר מועדון הכדורגל רומא, פאולו דיבאלה.[דרוש מקור] מדיה וקבצים בנושא אוריאנה סבטיני בוויקישיתוף אוריאנה סבטיני, ברשת החברתית פייסבוק אוריאנה סבטיני, ברשת החברתית אקס (טוויטר) אוריאנה סבטיני, ברשת החברתית אינסטגרם אוריאנה סבטיני, במסד הנתונים הקולנועיים IMDb (באנגלית) אוריאנה סבטיני, במסד הנתונים הקולנועיים KinoPoisk (ברוסית) אוריאנה סבטיני, באתר MusicBrainz (באנגלית) אוריאנה סבטיני, באתר Discogs (באנגלית)
יחסי בחריין–קטר

יחסי בחריין–קטר (בערבית: العلاقات البحرينية القطرية) הם היחסים בין מדינת קטר ובין ממלכת בחריין, אשר כוננו כאשר שתי המדינות קיבלו את עצמאותן בשנת 1971. היחסים בין שתי המדינות נותקו ביוני 2017 כחלק מהמשבר הדיפלומטי הקטרי. החל משנת 1936, קטר ובחריין היו מעורבות בסכסוכים טריטוריאליים על מגוון שטחים כדוגמת איי חוואר, פאשת אל-עזאם, פאשת דיבאל, אל-ג'ארדה וא-זובארה. בשנת 1996, בחריין החרימה את פסגת מועצת שיתוף הפעולה של מדינות המפרץ שקטר אירחה, בטענה כי הפסגה האחרונה שהתקיימה בקטר בשנת 1990 שמשה כפלטפורמה לשוב ולהזכיר תביעותיה הטריטוריאליות של קטר למדינות מועצת שיתוף הפעולה האחרות. עוד תירוץ לאי ההשתתפות הייתה הפלישה הקטרית לפאשת דיבאל בשנת 1986. בחודש דצמבר 1996, שני האזרחים הקטרים, סלווה פח'רי ופהאד אאל בייקר, נעצרו באשמת ריגול לטובת בחריין. במהלך המשפט בחריין הטיחה האשמות בשניים כי הם "ריגלו עבור קטר לפני שריגלו עבורנו" ו"יש להעניש את הקטרים בחומרה". בחריין טענה כי הם הבינו שהשניים מרגלים לטובת קטר בשנת 1987. בשנת 1997 חבר בית ח'ליפה ערק לקטר במטוס פרטי שנחת בנמל התעופה אל-ח'ור. הסכסוכים הטריטוריאליים כולם נפתרו בשנת 2001 בהתערבותו של בית הדין הבינלאומי לצדק, כאשר הפשרה הייתה הענקת שטח שווה לשני הצדדים, אף על פי שלפני הכיבושים של שתי המדינות, קטר שלטה ביותר שטח. בחריין קיבלה את איי חוואר, אל-ג'ארדה ופאשת אל-עזאם, וקטר קיבלה את א-זובארה, פאשת דיבאל והאי ג'נאן. החל מן המאה ה-19 ואילך, שתי המדינות טענו מעת לעת בעלות על א-זובארה, עיירה נטושה על החוף הצפון מערבי של קטר. הייתה כוננות מוגברת למלחמה, כאשר קטר בנתה מבצר באופן מחשיד, מעשה שנחשב בלתי חוקי בבחריין. בשנת 1944 הושג הסדר במהלך פגישה בתיווך של הסעודים, שבו הוסכם כי קטר היא הבעלים הריבוניים והחוקיים של האזור. ביוני 2017 הודיעה בחריין על ניתוק היחסים עם קטר בעקבות ניתוק היחסים בין קטר לערב הסעודית. העילה הרשמית לניתוק היחסים הייתה טענה לתמיכה של קטר בטרור איסלאמיסטי קיצוני. לקטר הייתה שגרירות בבחריין, שמוקמה במנאמה, ואילו לבחריין הייתה שגרירות בקטר, שמוקמה בדוחה. Dispute overshadows Gulf Arabs meeting BAHRAIN-QATAR RELATIONS AT LOWEST EBB Bahrain, Qatar, and the Hawar Islands: Resolution of a Gulf Territorial Dispute 'Persian Gulf Gazetteer, Part I Historical and Political Materials, Précis of Bahrein [Bahrain Affairs, 1854-1904' [36] (55/204)] 'File 19/243 III (C 95) Zubarah' [78r (166/462)] Crystal, Jill, Oil And Politics In The Gulf קטר: "ניתוק הקשרים מצער; ההאשמות על תמיכה בטרור חסרות בסיס"
עבודה שחורה (שיר)

"עבודה שחורה" הוא שיר של אהוד בנאי מתוך אלבומו הראשון "אהוד בנאי והפליטים", אשר יצא בשנת 1987. השיר נכתב והולחן על ידי בנאי, במחאה על אפלייתם של היהודים בני העדה האתיופית. במהלך הבית הראשון של השיר בנאי מדגיש את קשר הדם של בני העדה האתיופית לעם היהודי. הוא מתאר את "תלאות" הדרך של בני העדה, שאותם הוא מכנה "האחים כהי העור" ו"הבנים האבודים", כינוי אשר בא לרמוז על היותם צאצאיהם של עשרת השבטים, אשר הופרדו מעם ישראל לאחר שיצא לגלות. הביטוי "האחים כהי העור" מרמז עוד על הקשר של העדה, אשר הביאה עימה "מסורת מופלאה ועתיקה", לעם היהודי. לקראת סוף הבית הראשון בנאי יוצא כנגד הקביעה של הרבנות הראשית, שלפיה אתיופים שבמוצאם התערבבו גם לא־יהודים היו צריכים לעבור טבילה במקווה כדי להיחשב יהודים לכל דבר, פעולה שלפי בנאי "שוטפת את התמימות" של בני העדה שהביאה אותם לעלות לארץ מתוך אמונתם ביהדות. בשורה החותמת את הבית הראשון (ואף את השני) בנאי שואל "ומי יֵדע אם אברהם לא היה שחור", כדרך להדגיש כי אין מקום להפליה על רקע גזעי וצבע העור, שכן בהיעדר הוכחה היסטורית חותכת ניתן אף לשער כי אברהם אבינו היה שחור. בבית השני בנאי מציג את המציאות הקשה של עולי אתיופיה לאחר הגיעם לישראל: הם חיים במרכז קליטה בטבריה, הרחק ממרכז הארץ, מנסים להיקלט במדינה החדשה והמודרנית ולקלוט את אורח החיים השונה בתכלית ממה שהורגלו אליו. וכפי שמתאר זאת בנאי: "מאצל המדורה, מעבר להרי החושך אל הרחוב המקומי, הדיגיטלי, המבולבל". גם בבית זה מודגש הפער שבין חלומם של בני העדה למציאות הקשה – הם חלמו שנים על בית בישראל וכעת הצליחו להגשים את החלום, אך בתחושתם הגלות עדיין נמשכת, בשל היחס המפלה כלפיהם. בבית השלישי מתוארת צעדת המחאה של בני העדה לירושלים. העמידה שלהם מול הבניין – לפי הנרמז מדובר בהיכל שלמה – מתוארת כעמידה מול "לב של אבן". לפי דויד פרץ, בשימוש בביטוי זה בנאי מרמז לשורה הידועה מהשיר "הכותל", שכתבו יוסי גמזו ודובי זלצר: "יש אנשים עם לב של אבן, יש אבנים עם לב אדם". העולים מאתיופיה עומדים מול ממסד אטום, שמתאפיין ב"לב של אבן", ומחכים שהדלת תיפתח להם מבפנים ושהממסד הישראלי יקבל אותם אל חיקו. סוף השיר מבהיר את האכזבה הגדולה שנחלו בני העדה בישראל. המשפט "ועכשיו מה שנשאר זו עבודה שחורה" מלמד כי האפליה כלפי יוצאי אתיופיה היא בשל צבע עורם השחור, וכל שנותר להם לעשות בארץ החדשה הוא "עבודה שחורה". הביטוי, המשמש כשם השיר, הוא דו־משמעי: הוא מכוון גם לעבודות קשות ולא מקצועיות, וגם לכך שעבודות אלה נועדו למי שצבע עורם שחור. ההפקה המוזיקלית של הגיטריסט ומפיק האלבום יוסי אלפנט עטפה את השיר במרכיבים של מוזיקה אפריקאית (בתיפוף המודגש ובקולות השבטיים), לצד מרכיבים של מוזיקת רוק (הגיטרות החורקות), אולם אין בשיר מרכיבים של מוזיקה אתיופית או משירת הקודש של ביתא ישראל. מילות השיר "עבודה שחורה" באתר שירונט דויד פרץ, על השיר עבודה שחורה מאת אהוד בנאי, באתר "תרבות•il" מילים לשיר עבודה שחורה עם תרגום ותעתיק לאנגלית דויד פרץ, על השיר 'עבודה שחורה' מאת אהוד בנאי, באתר "תרבות•il"
בניין בנק מינשנג

בניין בנק מינשנג (ידוע גם בשם: בניין ווהאן לניירות ערך בינלאומיים) הוא גורד שחקים אשר משמש למשרדים הממוקם בעיר ווהאן שבמחוז חוביי שבסין. המגדל מתנשא לגובה של 331 מטרים (1,086 רגל) וכולל 68 קומות (קיימות עוד 3 קומות תת-קרקעיות נוספות). בניית המגדל החלה בשנת 2001 והסתיימה כעבור 7 שנים, בשנת 2008. בניין בנק מינשנג משתרע על שטח של 110,000 מטרים רבועים, הוא עוצב על ידי המכון לעיצוב אדריכלי של ווהאן. עלות בניית המגדל נאמדת בכ-145 מיליון דולר אמריקני. המגדלים הגבוהים בעולם מרכז ווהאן גרינלנד מרכז ווהאן מדיה וקבצים בנושא בניין בנק מינשנג בוויקישיתוף http://skyscrapercenter.com/building/minsheng-bank-building/374 http://www.emporis.com/buildings/176696/minsheng-bank-building-wuhan-china
WWE 2K16

WWE 2K16 הוא משחק היאבקות בידורית שיצא בסוף שנת 2015. במשחק ישנם מצבים חיצוניים (שהמפתחים לא ייצרו, אלא רק נתנו לזה גישה למשחק שיצרו) ושונים: comunity creation (CAWS) in online - אנשים מוכשרים (מפתחים) מייצרים דמויות-לוגואים-זירות-פרצופים-ומהלכים ואפשר להורדי בחינם הכל (צריך בשביל זה אינטרנט) מודים נוספים, אשר ניתן להוריד ולהוסיף. על רקע המשחק נמצא "סטון קולד" סטיב אוסטין ומאחוריו רקע אדום. אתר האינטרנט הרשמי של WWE 2K16 (באנגלית) WWE 2K16, באתר PCGamingWiki (באנגלית) דף המשחק, באתר WWE (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
יחסי איחוד האמירויות הערביות – קפריסין

יחסי איחוד האמירויות הערביות–קפריסין הם היחסים הדיפלומטיים שבין איחוד האמירויות הערביות לבין רפובליקת קפריסין. היחסים בין שתי המדינות הם יחסים חמים. איחוד האמירויות מחזיקה שגרירות בניקוסיה וקפריסין מחזיקה שגרירות באבו דאבי וקונסוליה בדובאי. לאחר פלישת טורקיה לקפריסין בשנת 1974 הכלכלה הקפריסאית קרסה. יזמים קפריסאים רבים הפעילו את העסקים שלהם באיחוד האמירויות, וההכנסות שקיבלו מעסקיהם, עזרו לבנייה מחדש של הכלכלה. מרכז הסחר עבור רפובליקת קפריסין הוקם בשנת 1977 בדובאי, והוא אחד ממרכזי הסחר הראשונים שהוקמו בעיר. הוא הוקם על ידי משרד המסחר, התעשייה והתיירות הקפריסאי במטרה להגדיל את היצוא של קפריסין, ויצירת הזדמנויות עסקים עם מדינות המפרץ הפרסי. ב-27 בפברואר 2011, שתי המדינות חתמו על אמנה למניעת כפל מס ואמנה להגנת השקעות, הדבר בא לעודד יותר השקעות בקפריסין. בינואר 2021 חתמו שתי המדינות על הסכם שיתוף פעולה צבאי. שגריר איחוד האמירויות בקפריסין הוא עבדול-ואהב נאסר אל-נג'ר, ושגריר קפריסין באיחוד האמירויות הוא וסיליס פולמיטיס. מדיה וקבצים בנושא יחסי איחוד האמירויות הערביות – קפריסין בוויקישיתוף MINISTRY OF FOREIGN AFFAIRS - News - The Minister of Foreign Affairs had a meeting with the Foreign Minister of the United Arabic Emirates, www.mfa.gov.cy (ארכיון) Cyprus Trade Centre - Dubai, UAE, www.ctcdubai.org Cyprus and United Arab Emirates (UAE) Signed a Double Tax Agreement, ‏1 במרץ 2011 (באנגלית) (ארכיון) שי לוי, איחוד האמירויות וקפריסין סיכמו על שיתוף פעולה צבאי, באתר mako, ‏13 בינואר 2021 EXPANDED- UAE Ambassador to Cyprus present credentials to President Anastasiades | WAM, www.wam.ae Embassy of Cyprus in Abu Dhabi, United Arab Emirates, www.embassypages.com
התנ"ך (סרט)

התנ"ך (באנגלית: The Bible: In the Beginning) הוא סרט אמריקני-איטלקי על סיפורי התנ"ך, בהפקת דינו דה-לורנטיס ובבימוי ג'ון יוסטון, שיצא לראשונה ב-1966. הסרט מספר על 22 הפרקים הראשונים של ספר בראשית, מסיפוריהם של אדם וחוה עד לעקידת יצחק. הסרט הופץ בארצות הברית על ידי חברת ההפצה פוקס המאה ה-20, ומככבים בו מייקל פארקס, אולה ברגריד, ריצ'רד האריס, ג'ון יוסטון (במאי הסרט), סטיבן בויד, ג'ורג' סי. סקוט, אווה גרדנר ופיטר או'טול. הסרט מתאר חמישה סיפורים עיקריים לפי הסדר הכרונולוגי שלהם: בריאת העולם, אדם וחוה, קין והבל, תיבת נח וסיפורו של אברהם. ישנם גם שני סיפורים קצרים: מגדל בבל ומהפכת סדום ועמורה. הסיפורים משתנים במידה רבה בטון. סיפורו של אברהם נוגה ומכובד, בעוד שהסיפור על נח מתמקד באהבתו לכל בעלי החיים - צמחוניים, טורפים ואוכלי כול, וההרמוניה בה הוא חי עימם. במקור, הסרט היה אמור להיות הראשון בסדרת סרטים ש"יכסו" את כל סיפורי התנ"ך, אבל שאר סרטי ההמשך מעולם לא צולמו. מייקל פארקס בתפקיד אדם אולה ברגריד בתפקיד חוה ריצ'רד האריס בתפקיד קין ג'ון יוסטון בתפקיד נח, המספר, וקולו של אלוהים סטיבן בויד בתפקיד נמרוד ג'ורג' סי. סקוט בתפקיד אברהם אווה גרדנר בתפקיד שרה פיטר או'טול בתפקיד שלושת המלאכים זואי סאליס בתפקיד הגר גבריאל פרזטי בתפקיד לוט אלינואורה רוזי דרגו בתפקיד אשת לוט פרנקו נרו בתפקיד הבל פאפלה מגיגו בתפקיד אשת נח רוברט רייטי בתפקיד עבד אברהם פטר היינז בתפקיד שם רוג'ר בומונט גיאנלואיג'י קרסקנזי מריה גרזיה ספינה בתפקיד בת לוט אנג'לו בוסקאריול בתפקיד חם קלאדי ליינג' בתפקיד אשת נמרוד אנה אורסו בתפקיד אשת שם אדריאנה אמבסי בתפקיד בת לוט אריק לאוצינגר בתפקיד יפת מייקל סטיינפיצ'לר גבריאלה פאלוטה בתפקיד אשת חם אלברטו לוקאנטוני בתפקיד יצחק רוסנה די רוקו בתפקיד אשת יפת לוציאנו קונורסי בתפקיד ישמעאל ג'ובאנה גאלטי בתפקיד האישה החוטאת "התנ"ך", במסד הנתונים הקולנועיים IMDb (באנגלית) "התנ"ך", באתר נטפליקס "התנ"ך", באתר AllMovie (באנגלית) "התנ"ך", באתר Rotten Tomatoes (באנגלית) "התנ"ך", באתר אידיבי "התנ"ך", באתר דיסני+ סרטים (באנגלית) "התנ"ך", במסד הנתונים הקולנועיים KinoPoisk (ברוסית) The Bible – in the beginning, סרטון באתר יוטיוב (אורך: 2:54:50 שעות), 28 באפריל 2022
ח'רבת חרד'אן

ח'רבת חרד'אן היא חורבה ארכאולוגית הנמצאת כקילומטר וחצי ממזרח לתחום השיפוט של ירושלים, וכשניים וחצי ק"מ דרומית לאבו דיס. החורבה נמצאת על גבעה תלולה ברום 609 מטר מעל פני הים, מעל נקודת העיקול של נחל קדרון מכיוון דרום לכיוון מזרח. החורבה מזוהה כיום עם אתר הנזכר במשנה בהקשר למצוות השלכת השעיר לעזאזל. לפי מסכת יומא: ”והלא סימן גדול היה להם מירושלים ועד בית חדודו שלשה מילין הולכין מיל וחוזרין מיל ושוהין כדי מיל ויודעין שהגיע שעיר למדבר”. השם "בית חדודו" מופיע בנוסחים שונים בדפוסים השונים של המשנה והתלמוד, וכך גם מופיעות הגרסאות "בית חרורו" ואף "בית חורון". מיקום זה, בו מגיע השעיר למדבר, שאז הכהן הגדול יכול להמשיך את עבודתו, מתאים לנתוניה של ח'רבת חרד'אן. זאת, מכיוון שמרחקה מירושלים הקדומה הוא כ-5 ק"מ, השווים לשלושה מיל רומיים, ומכיוון שבמיקומה מתחיל מדבר יהודה. חיזוק לכך שהשם המקורי שבמשנה היה בית חרודן, וכי המדובר באתר זה, נמצא לדעת החוקרים באזכורו של השם "חרודן" בשטר כתובה עתיק שנתגלה במדבר יהודה. יואל אליצור, מקום בפרשה - גאוגרפיה ומשמעות במקרא, הוצאת ידיעות אחרונות, עמ' 430. תלמוד בבלי, מסכת יומא, דף ס"ח, עמוד ב'.
ליאור פאוקר

ליאור פאוקר (נולד ב-26 ביוני 1985) הוא שחקן, קומיקאי, תסריטאי, עורך וידאו, כוכב ילדים ובמאי ישראלי. את תחילת דרכו עשה כשיצר עם דרור טייכנר את צמד הבידור "צמד שיניים", והשתתף כחלק מהצמד באודישנים לכוכב נולד. בשנת 2008 השתתף הצמד ב-DVD לילדים בשם "איני מיני מו מטיילים בספר האנגלית". את דרכו העצמאית החל בשנת 2009 ככותב וכשחקן בסדרה מנדלבאום בלש פרטי, שם גילם את דמותו של פאוקר שלוש לצד גאלה קוגן ויניב פולישוק. "צמד שיניים" הופיעו ליאור פאוקר ודרור טייכנר בנוסף בתוכניות של דוד חיים בתפקידים של צמד כוכבי הילדים פנצ'ר ופופיק השובבים (במקור: פנצ'ר וצ'ופצ'יק השובבים) ובנוסף פאוקר השתתף בסדרת הקומדיה של ערוץ הילדים "הפיג'מות" בתפקידים פאוקר שלוש ואוג'ד - הגרסה האנגלית לעודד פז. בשנת 2013 שיחק את ויזי בסדרה בית ספר למכשפים וגילם דמויות שונות בסדרת המערכונים גן חיות יחד עם דרור טייכנר. לאחר מכן הופיע צמד שיניים בסדרה סופר שטותניק אשר שודרה בערוץ ניקלודיאון. בשנת 2016 שיחקו הצמד בקומדיה ששודרה לכבוד פורים בשם מיסטר צ'יפס. בשנת 2012 החלו הצמד להופיע בתוכנית הצחוקייה. בשנת 2006 הקים יחד עם דרור טייכנר את "צמד שיניים" והם השתתפו יחד במספר תוכניות כגון: "מיסטר צ'יפס", "הצחוקייה", "חדשות עם שיניים" ו"מטר שבעים ומטר שבעים ושתיים". פאוקר ביצע יחד עם נטע פלוטניק את שיר הפתיחה של הסדרה "בית ספר למכשפים" בכיכובו. בשנת 2007 דיבב ב"שאולין ווזאנג" יחד עם שותפו דרור טייכנר ובשנת 2008 דיבב בסדרה "בובספוג מכנסמרובע" דמויות שונות. בשנת 2009 דיבב בסדרה "מדברים אנגלית עם נאדי". בשנת 2010 כתב את העונה השנייה של הסדרה "מנדלבאום בלש פרטי" בה שיחק את פאוקר שלוש. ליאור פאוקר, במיזם "אישים" לתיעוד היצירה הישראלית ליאור פאוקר, במסד הנתונים הקולנועיים IMDb (באנגלית) עמית קוטלר, מור קומפני, טוקבקיסטים, כך אתם באמת נראים, באתר ynet, 29 ביולי 2015